
il FO-Nyt nr. 4 udkommer i dag, torsdag den 18. 
november. Vi bringer her nogle smagsprøver fra 
det aktuelle nummer. 

Trekantede fartøjer - 
hvad er de? 

Af Richard M. Dolan 

Observationer af „umulige" fartøjer set på himlen er meget almindelige. De 
bliver også almindeligvis ignoreret. De bliver i hvert fald ignoreret af de 
officielle kanaler og magthaverne. En del af fænomenet skiller sig imidlertid 
tydeligt ud fra de traditionelle beretninger, nemlig de berygtede trekantede 

Den amerikanske 

mainstreamkultur, som ellers er 
stiv og meget snæver, accepterer 
fra tid til anden, at den slags ting 
eksisterer. Det kan rent ud sagt 
også være svært ikke at 
acceptere dem. Der indkommer 
simpelt hen for mange rapporter. 
Og de kommer også konstant. 

En typisk observation fandt sted 
lige over midnat den 2. marts 
2003. En sikkerhedsvagt i et 
indhegnet område i Dallas så i 8 
til 9 sekunder „en sort trekant uden nogen form for lys" flyve mod vest. 
Objektet var fuldstændig lydløst og så ud til at krydse himlen i en højde på 
omkring 400 m. Observatøren, som så trekanten forsvinde bag nogle huse, 
kontaktede politiet i Dallas. Han fik at vide, at ingen andre havde set objektet. 
Oplysninger om observationen er tilgængelig på National UFO Reporting 
Centers (NUFORC) hjemmeside. Observatøren talte med Peter Davenport, der 
leder NUFORC. Han mener, at observatøren „er meget oprigtig og troværdig". 
[1] 

Her er en anden rapport fra NUFORC. Den 24. januar 2003 så en mand et 
objekt med facon som en trekant, mens han en aften kørte på en stille vej i 
Arkansas. Han satte farten ned, slukkede radioen og rullede bilruden ned. Han 
troede, at det var en helikopter, men kunne ikke høre støj. 

Han standsede bilen og betragtede objektet, som nu svævede ca. 3 m over en 
telefonpæl. Han lagde mærke til, at det havde tre lys (rød, hvid og blå) - ét i 
hvert hjørne. Han betragtede objektet i omkring fem minutter, „og så var det 
væk". 




Ingen af disse observatører oplyste noget om fartøjets størrelse. Trekanternes 
størrelse varierer fra små til enorme. De fleste flyver meget langsomt og 
forholdsvist lavt. Nogle observatører beskriver dem som boomerang-formede i 
stedet for som trekanter. 

Den kendsgerning, at de flyver lavt og langsomt, kræver mere end noget 
andet en forklaring, både videnskabeligt og politisk. Sagen bliver dog endnu 
mere kompliceret af, at disse trekanter også kan flyve med utrolig høj 
hastighed, og at de er så manøvredygtige. De foretager bratte u-vendinger og 
har en fantastisk acceleration. 

Den berømte „politi-observation" fra Illinois i begyndelsen af år 2000, hvor 
politibetjente så et gigantisk trekantformet objekt, er et af de bedst kendte 
tilfælde. Her var det flyvende objekt større end en jumbojet, fløj i en højde på 
200 m og var enten lydløst eller forbavsende stille. Det fløj meget langsomt og 
havde en række blændende, hvide lys på siderne. 

Alt dette er meget underligt. Men det, der gør sagen meget svær at forklare, 
er objektets måde at accelerere på. Med en af betjentenes ord var det i stand 
til at forsvinde i løbet af meget kort tid, „under et blink med øjet" og 
„fuldstændig lydløst". Det ene øjeblik var det kun 100 m borte, og det næste 
adskillige kilometer. [2] 

Hvis det så var et isoleret tilfælde, kunne man mistænke observatøren for at 
tage fejl. Men det var ikke et isoleret tilfælde, så her bliver problemet endnu 
mere kompliceret. For et objekt magen til blev set adskillige gange i 
begyndelsen af 1980'erne i Hudson Valley nord for New York City. 

Den 31. december 1982 rapporterede folk fra flere forskellige steder om 
sådanne objekter. Det drejede sig heller ikke om fester i New York i anledning 
af nytåret. 

Objektet blev filmet. Det var meget stort, trekantformet, fløj mindre end 200 
m overjorden, havde klare lys, fløj i små cirkler, og på et tidspunkt sendte det 
et søgelys ned mod motorvejen. 

I juli 1984 trængte det samme eller et lignende objekt ind i luftrummet over 
atomkraftværket ved Indiana Point og afbrød elektronikken og 
kommunikationssystemerne, mens det svævede over reaktoren. 

I begyndelsen af 1980'erne nåede antallet af observationer som dem i Hudson 
Valley op på over 1.000. I ét tilfælde blev der taget en videosekvens i en så 
god kvalitet, at den blev sendt til Jet Propulsion Lab i Pasadena. Konklusionen 
var: Helt sikkert et fysisk objekt! Men ikke et almindeligt luftfartøj. [3] 




Fotografi af det trekantede objekt, der blev set 


Så har vi de belgiske 
tilfælde, som ser ud til at 
være en del af en serie, 
som strækker sig fra 
Storbritannien til Rusland i 
perioden fra slutningen af 
1989 til begyndelsen af 
1990. 

Den 29. november 1989 
svævede et mørkt, 
trekantet objekt med en 
summende lyd over en 
belgisk politibil samtidig 
med, at det sendte et 
meget klart søgelys ned 
mod den. Mange 
mennesker kom med 
rapporter om objektet. 

Det blev observeret hele 
vinteren, men især om 
natten den 30. marts 1990. 

Denne nat sa i tusindvis af over Belgien 1. april 1990. 

mennesker en lavtflyvende, 
trekantformet ufo (eller 
ufoer) med klare, blinkende 
lys i midten. Den fløj så 
langsomt som 45 km/t, 
men accelererede til en 
utrolig høj hastighed. 

Observatørerne var sikre 
på, at ingen flyvevåben har 
et fly, der kunne fange 
dette objekt. 

Det belgiske flyvevåben 
sendte denne nat to F-16 
jagere op for at identificere 
objektet. Trekanterne blev 
set på flere NATO-landes 
radarer. Jagerpiloterne ■■ - ■ 

kunne også se objekterne 198 g 
pa deres radar og endda Tegning: BenoitVierin 
visuelt på et tidspunkt. Men 

F-16 jagerne - nogle af det bedste jagerflyi verden - blev fuldstændigt 
udmanøvreret af det trekantformede fartøj. Ikke blot kunne det accelerere 
med en utrolig høj hastighed og vende på en 25 øre - det kunne også ændre 
højde meget pludseligt. Fx registrerede både radaren og observatørerne på et 
tidspunkt, at trekanten lod sig falde omkring 1,5 km ned på ét sekund! 

Dette objekt var under intelligent kontrol, ifølge chefen for det belgiske 
flyvevåbens operationsenhed, oberst Wilfried de Brouwer, som konkluderede: 
„Der var logik i ufoets manøvrer". 



nær Bruxelles den 1. december 








Nick Pope, som kort efter denne hændelse arbejdede for ufo-afdelingen i det 
britiske forsvarsministerium, havde kontakt med den belgiske regering, som 
konkluderede, „at et fysisk fartøj havde fløjet over Belgien den nat". Men 
tilføjede dog, at man ikke havde den ringeste anelse om, hvad det var for et 
objekt. [4] 

Ligesom de andre trekanter, som folk havde set, var det belgiske et virkeligt 
objekt. Spørgsmålet var så: Hvor hørte det til? 


Vores eller deres? 



Mange mennesker mistænker de trekantede objekter for at være et yderst 
hemmeligt, amerikansk projekt. Officielt findes der ikke et luftfartøj, der har 
facon som en ligesidet trekant. 

B-2 Stealth- 

bombemaskinen er et 
mærkeligt udseende 

monster, men det er ikke 
en trekant, og det kan ikke 
manøvrere ligesom 

trekanterne. 

Der er god grund til at tro, 
at det amerikanske 
flyvevåben har udviklet et 
trekantet fartøj. I august 
1989 arbejdede tidligere 
medlem af Royal Observer 
Corps, Chris Gibson, på en 
borerig i Nordsøen omkring 
40 km fra Norfolks kyst. 
Chris Gibson er blevet 
beskrevet som en af 
verdens største eksperter i 
flykending og har deltaget i 
internationale 
flykendingsturneringer, 
hvor man på lang afstand 
skal genkende fly, som kun 
vises på skærmen i en 
brøkdel af et sekund. Da 
observationen i Nordsøen 
fandt sted, var han i færd 
med at skrive en manual 


Northrop 

bombefly. 


Grummans B-2A Spirit Stealth 


om flykending. 

Hvad, han så den dag, var et sort fly med en facon som en perfekt, ligebenet 
trekant, hvor næsen havde en vinkel på 30 grader - i færd med at tanke i 
luften fra en KC-135. To F-lll jagere fulgte fartøjet. Det trekantede fartøj var 
lidt større end en F-lll. 

Luftfartsskribent Bill Sweetman siger, at „intet andet fly end et overlydsfly eller 
en testmodel af et sådan fly er nogensinde blevet bygget eller undersøgt med 
den facon". [5] 




Almindeligvis har folk troet, at deres observationer drejede sig om det 
sagnomspundne Aurora, som er den formodede efterfølger til verdens 
„officielt" hurtigste fly, SR-71 Blackbird. Selvfølgelig eksisterer Aurora ikke 
officielt, men rygterne vil vide, at det har en størrelse og facon, som det fartøj 
Gibson så. 

Men hvis nu Aurora (eller det samme fly under et andet navn) findes, er det 
meget lidt sandsynligt, at det var det fly, der blev set over Belgien i 1989- 
1990. Og sandsynligheden for, at det var det fly, der var skyld i Hudson Valley 
observationer, er endnu mindre. Det siges, at Aurora er hypersonisk, hvilket 
betyder, at det kan flyve hurtigere en Mach 5. Rygterne siger, at det kan flyve 
så hurtigt som Mach 8. Men svæve? Ændre højde pludseligt? Der er ingen 
beretninger om - heller ikke fra luftfartsjournalister - at Aurora har disse 
evner. 



over Dryden Flight Research Center. Groom Lake - fotograferet fra 
Foto: NASA/Jim Ross satellit i 1991. Area 51 har verdens 

længste startbane, og her er 
hemmelige flytyper blevet udviklet 
og prøvefløjet gennem årtier. 

Black Manta 

Der findes et fly i „legendernes land", som passer meget godt med 
beskrivelserne i disse observationer af trekantede objekter. Det er Black 
Manta, TR-3 - endnu et fly som „ikke eksisterer". Alt, hvad vi tilsyneladende 
ved, er fra rygtemøllen, som beskriver objektets evne til at svæve lydløst. 
Rygterne vil vide, at der er to forskellige modeller, en TR-3A og en TR-3B. Den 
første skulle være 15 m lang, 5 m høj og have et vingefang på 20 m. Den 
anden skulle være 200 m fra vingespids til vingespids. Da det ikke er muligt at 
få oplysninger om disse to fly bekræftet, er de eneste detaljer, som jeg kan 
fremskaffe om dette hemmelige, flyvende uhyre fra dem, som tror på dets 
eksistens. Det siges, at det er et taktisk overvågningsfly, der foretog sin første 
flyvning i begyndelsen af 1990'erne. 




Bevillingerne og opgaverne kommer fra NRO (National Reconnaissance Office), 
NSA (National Security Agency) og CIA. TR-3B's overflade er formodentlig 
behandlet med et materiale, der er reaktiv over for elektroniske radarimpulser 
og kan ændres, så den absorberer radarsignalerne. Flyet er derfor usynligt. 
Dertil siges det, at flyet kan opholde sig i ubegrænset tid i meget stor højde, 
40.000 m, og flyver så hurtigt som - ja tænk bare - Mach 9. 

Jeg er på ingen måde 
ekspert på dette område. 
De, som påstår, at de er, 
fortæller, at TR-3B har 
noget, man kalder 
magnetfeltforstyrrer, som 
er en kviksølvbaseret, 
hurtigtroterende 
plasmaring, der omgiver 
besætningens kabine. 

Plasmaet accelereres op til 
en meget høj hastighed, 
som siges at resultere i en 
„tyngdekraftforstyrrelse", 
der reducerer tyngdekraften 
med mere end 89%. Det er 
ikke direkte anti- 
tyngdekraft, men det gør 
fartøjet meget let. Det 
betyder, at det kan 
accelerere meget hurtigt i 
alle retninger. 

Dette er påstandene, som 
står at læse på Edgar 
Fouchés hjemmeside. En 
videnskabsmand har fortalt 
mig, at de tekniske detaljer 
om plasmaets 

rotationshastighed „ikke er 
troværdige". 

Selv om Fouchés 
hjemmeside giver et 
interessant billede af Black Manta, stammer de fleste oplysninger fra anonyme 
kilder, så det kan være, at mange af detaljerne er forkerte, selv om om de set 
i et større perspektiv lyder rigtige. [6] 

På trods af, at al omtale af Black Manta er ren spekulation, kommer en del af 
påstandene tæt på de manøvreegenskaber, som karakteriserer de trekantede 
ufoer. Findes Aurora? Jeg ved det rent faktisk ikke. 

Selv om nogle få luftfartsskribenter anerkender den mulighed, at Aurora 
findes, kan ingen bekræfte det, og de fleste stiller sig meget skeptiske eller 
direkte afvisende. For mit eget vedkommende finder jeg det svært at afvise, at 
det amerikanske militær har en flyvende trekant. Man bør tage hensyn til Chris 
Gibsons omdømme. Når han siger, at han så en sort ligebenet trekant blive 
tanket af en KC-135, er jeg tilbøjelig til at tro ham. Jeg er også villig til at 
acceptere, at der findes andre meget hemmelige fly et sted derude. 



Tegneres versioner af de forskellige Aurora- 
typer. Øverst »Black Diamond«. Dernæst 
Nordsø-Auroraen og nederst XB-70 Aurora. 
Historierne om Aurora begyndte at dukke op i 
slutningen af 1980'erne og nåede deres 
højdepunkt i 1994. 








Den amerikanske regering har for vane at deklassificere hemmelig 
militærteknologi, når det er belejligt eller nødvendigt. På det tidspunkt, hvor U- 
2 blev offentlig kendt, gik der ikke lang tid, før den fik en efterfølger, SR-71 
Blackbird. Og vi hørte fx først om F-117A stealth-jageren i 1988, da det blev 
besluttet at øge produktionen af den, og det ikke længere var muligt at holde 
den hemmelig. 

Problemer med kronologien 

Selv de tidligere nævnte kandidater kan ikke forklare trekantfænomenet. Selv 
om noget så eksotisk som Black Manta er virkelighed, står det klart, at den 
kun kan forklare observationer efter 1990'erne. Eller hvordan? Hvor langt 
tilbage i tiden kan vi spore teknologien bag dette fly? Kan Black Manta have 
udløst observationerne over Belgien i 1989 og 1990? Og hvis den gjorde, hvad 
så med observationerne i Hudson Valley og endnu tidligere observationer? 
Hvornår bevæger vi os fra det mulige over det umulige til det latterlige? 

Jeg spekulerer på, om TR-3A eller TR-3B kan forklare den følgende 
observation: 

I dette tilfælde så adskillige mennesker i Hastings, MN, en klar efterårsnat et 
trekantet fartøj nærme sig fra øst med høj hastighed. Da det var lige over dem 
i en højde på omkring 1.800 m, „standsede det pludseligt". Objektet havde et 
rød-orange lys på hver spids. Lysene ændrede sommetider farve til grøn. 

Da det havde holdt sig svævende lydløst i et halvt minut, foretog det en 
langsom 180 graders vending "og efterlod et dampspor". Det holdt sig så 
svævende nogle få sekunder, før det fløj bort med en forbløffende hastighed. 
Det standsede pludseligt igen omkring 20 km borte. Det steg så lodret med en 
„utrolig hastighed" og forsvandt. 

Dette objekt ser helt sikkert ud til at have meget til fælles med den belgiske 
trekant, bortset fra at det blev set i oktober 1968. 

Så vidt jeg ved, er denne rapport ikke blevet undersøgt, men hos National UFO 
Reporting Center (NUFORC) kan man læse 25 detaljerede rapporter om 
trekantede ufoer, som blev set i perioden mellem 1967 og 1973 - og der er 
mange fra før den tid. 

Kilde: MUFON UFO Journal, april 2004/ -for & kmh 

ANDEN OG SIDSTE DEL BRINGES I UFO-NYT NR. 1, 2005. 

Om forfatteren 

Richard Dolan har studeret på Oxford University 
og tog sin embedseksamen på University of 
Rochester. Mens han arbejdede som selvlært 
erhvervsjournalist, blev han interesseret i „ufo¬ 
problematikken". I 1995-1997 brugte han det 
meste af sin fritid på „en systematisk bibliografisk 
forskning", og ledte efter mange udsolgte bøger 
og ufodokumenter frigivet ifølge loven om 
offentlighed i forvaltningen. 

„Da jeg begyndte på mine undersøgelser", 
fortæller han, „ fandt jeg en overvældende 
mængde data. Jeg gennemgik dataene metodisk; 
sorterede alle relevante oplysninger og opsatte 
dem kronologisk. Da jeg mente , at jeg havde 
materiale nok om emnet til at skrive om det , 
gjorde jeg det". Resultatet blev bogen UFOs and 
the National Security State. 









UFOs and the National 
Security State 
An Unclassified History. 
Volume 1: 1941-1973 

SUFOI har købt en del af restoplaget af 

. Bogen udkom i april 
2000 og er på 544 sider med både en omfattende 
litteraturliste og et godt noteapparat. Bogen er ud 
over at være en kronologisk ufo-historiebog for 
perioden 1941-1973 rig på 

observationsberetninger, klassiske hændelser og 
ufologiske sammenhænge, som ikke er set før. 

Du kan sikre dig et unikt eksemplar af UFOs and 
the National Security State med Richard Dolans 
autograf ved at bestille bogen her på 
59,00 kr. 

and the National Security State: 

Før vi kunne nå at foretage os noget, beordrede Hæren, efter at have talt med officielle 
U.S. kilder, undersøgelsen stoppet. 

-Dr. Paul Santorini, om ufoer over Grækenland, 1946. 

Det uidentificerede fartøj så ud til at foretage en meget hurtig og brat 
undvigelsesmanøvre. 

-FBI Memo, beskriver forfølgelsen af en ufo over Nordsøen, 1947. 

Jeg blev kontaktet en eftermiddag [i 1948] og bedt om at komme ind i Det ovale Værelse 
- præsidenten ønskede at se mig... Jeg fik besked på, at sende en rapport hvert kvartal til 
præsidenten, når jeg havde talt med folk fra den centrale efterretningstjeneste, om der 
havde været nogen ufo-observationer eller ej, og om det eventuelt udgjorde en strategisk 
trussel 

-General Robert B. Landry, Air Force Aide til præsident Harry S. Truman. 

[Objekt] beskrevet som fladt for oven og i bunden, og forfra så det ud til at have 
afrundede sider og let konisk ... Ingen udstødning eller synlige fremdriftsmidler. Beskrevet 
som flyvende med en utrolig høj hastighed... Piloten betegnes af kollegaer som meget 
troværdig og en god observatør. 

-Air Force efterretningsrapport om en ufo-observation foretaget af F-51 pilot, 
1951. 

I seks timer ... der var mindst ti uidentificerbare objekter, som fløj ind over Washington. 
Det var ikke almindelige fly. 

-Senior flyveleder til CAA, Harry G. Barnes, 1952. 

Nogle af militærets officerer overvejer alvorligt muligheden for, at det er interplanetariske 
fartøjer. 

-FBI memo om UFOer, 1952. 

Der skal udvises maksimum sikkerhed, når det drejer sig om ufoer. 

-CIA direktør Allen Dulles, 1955. 

Jeg har talt med de berørte tjenester, og de er af den mening, at det ikke er klogt at 
offentliggøre noget om sagen på dette tidspunkt. 

-Senator Richard Russell, leder af Senate Armed Services Committee, angående 
en ufo-observation under en rejse til Sovjetunionen i 1955. 

Det, der bekymrer mig mest, er, hvad der skete med vores fly. 

-Anonym Air Force officer, 1955. 

Troværdige rapporter tyder på, at objekter, der er styret at tænkende, intelligente 
væsener, kommer ind i vores atmosfære med meget høj hastighed. 


UFOs. 

and the National 
Security State 


An Unclassified History 

Volu«»0n#: 11M1-M73 


RICHARD M. DOLAN 


. Prisen er kun 2 
Idvalgte citater fra UFOs 






-Admiral Delmar Fahrney, offentlig udtalelse, 1957. 

Bag kulisserne beskæftiger højtstående officerer fra flyvevåbenet sig med ufoer. Men 
gennem officielt hemmelighedskræmmeri og latterliggørelse får befolkningen den 
opfattelse, at de ukendte flyvende objekter er nonsens. 

-Forhenværende CIA Direktør, Roscoe Hi I len koetter, offentlig udtalelse, 1960. 

... troværdige oplysninger, men uden for referat fra Pease AFB i Portsmouth, antyder, at 
man jævntligt ser radarekkoer, og fly bliver ofte sendt på vingerne for at sætte efter disse 
objekter. 

-Journalist John Fuller, 1965. 

Jeg tror, der en vis sandhed i disse rapporter ... Jeg tror, at den amerikanske befolkning 
har ret til en noget bedre forklaring end den, flyvevåbenet har givet til dato. 

-Kongresmedlem Gerald R. Ford, March 1966. 

Da mandskabet var omkring 15 km fra landingsstedet, begyndte statisk støj at forstyrre 
deres radiokommunikation. Fem til otte minuter senere aftog gløden, og ufoen lettede. En 
anden ufo blev set både visuelt og på radar. 

-Klassificeret rapport fra et af flyvevåbenets udrykningshold på Minot AFB, 1966. 

Min nuværende mening baseret på to års omhyggelige studier, er, at ufoer sandsynligvis 
er ikke-jordiske fartøjer, som er i gang med noget, der meget forsigtigt kan betegnes som 
'overvågning'. 

-Dr. James McDonald til Kongressen, 1968. 

Hvis 'de' opdager dig, er det en gammel, men god tommelfingerregel, at 'de' er vore 
teknologiske overmænd. -National sikkerhedsrådgiver. Lambros Callimahos, 1968. 

... der er intet kommet ud af de seneste 21 års studier af ufoer, som har forbedret vores 
teknologiske viden. 

-Edward U. Condon, »Scientific Study of Unidentified Flying Objects«, 1969. 


Manden, der krævede 

handling 

Af Jacques Vallee 

„Du har forrådt dit ansvar over for videnskaben All en", sagde den 
høje, følsomme, sorthårede mand og bankede med sin hånd på 
astronomens skrivebord. „Du skulle have tonet rent flag for 
længe siden!" 

Kontrasten mellem de to modstandere var slående. Bag 
skrivebordet sad en moden herre, hvis fipskæg havde grå stænk. 
Han kneb øjnene sammen, da han opfattede budskabet. „Du 
forstår ikke min situation, vel Jim?" svarede han og forsøgte at 
skjule sine følelser ved at blæse nogle skyer af blå røg fra sin 
pibe. „Hvor var du, da jeg forsøgte at få støtte fra den 
akademiske verden?" 

Konflikten mellem de to mænd, J. Allen Hynek og James E. McDonald, giver et 
godt indblik i, hvordan videnskaben forholdt sig til det ukendte og dets 
relevans i forhold til den moderne verden. Bogen »Firestorm« fortæller deres 
historie og videnskabens forhold til det ukendte. 

Igen og igen i videnskabens historie opdager forskerne nye fænomener, eller 
gamle fremstår pludseligt i et nyt lys. 



Den viden, man får, skaber nye forhåbninger, da den viser, at den 
intellektuelle proces fortsat ændrer sig, og man får om muligt en bedre 
forståelse af naturen bag fænomenerne. En gang imellem frembringer denne 
nye viden blot nye bekymringer: Hvis fænomenet ikke passer ind i de kendte 
rammer, vil folk stille sig tvivlende over for de nye opdagelser og deres 
relevans. Man vil måske endda afvise de nye data af filosofiske, religiøse eller 
politiske grunde. 

Gennem de seneste 50 år har vi set et sådan fænomen opstå - eller var det et 
gammelt fænomen set i et nyt lys? Det vakte voldsomt røre og skabte 
øjeblikkeligt strid i det teknologiske samfund. Striden drejede sig om de 
usædvanlige flyvende objekter. Den fortsætter den dag i dag. Og dr. James 
McDonald var en af de bedste fortalere for de fysiske objekters eksistens, 
ligesom han konkretiserede alle de udfordringer, som disse objekter skabte for 
den etablerede videnskab. 

Piloter og andet militært personale begyndte at indrapportere ufoer under 
Anden Verdenskrig. Observationerne kulminerede mellem 1947 og 1952, så 
der blev hurtigt nedsat en officiel kommission i et forsøg på at finde en 
forklaring på, om observationerne var en del af et naturligt fænomen, eller om 
de var fysiske og fabrikerede objekter. 

Tidligt i 1960'erne var meget få videnskabsmænd indvolveret i analyser af 
observationerne, for beskrivelserne var så mærkelige, objekterne så flygtige, 
og den politiske indblanding så problemfyldt, at de akademiske kredse afviste 
den mulighed, at videnskaben nogensinde ville foretage en dybtgående 
undersøgelse af ufoer. Nogle få af de stærkeste skeptikere anført af Donald 
Menzel og senere Carl Sagan bekæmpede ethvert forsøg på at få de bedste 
observationer undersøgt. Uden at tilslutte sig en så ekstrem holdning slog de 
fleste forskere sig til tåls med, at U.S. Air Force havde en undersøgelsesgruppe 
kendt som Project Blue Book, der tog vare på rapporterne. De fortsatte blot 
med at passe sig selv. 

Den ophedede ordveksling, som jeg beskrev i indledningen, fandt sted på 
Dearborn Observatory på Northwestern University lige nord for Chicago. Jeg 
var vidne til den iltre ordstrid. Jeg mødte dr. J. Allen Hynek i 1963 på et 
tidspunkt, hvor han allerede fungerede som den ledende videnskabelige 
konsulent for Blue Book. Han var en tålmodig og dybsindig astronom, som ikke 
ønskede at vække den store opsigt. Da der indløb mange ufo-observationer, 
og de var så veldokumenterede, at de klassiske forklaringer ikke slog til, kunne 
han have trukket i nødbremsen, hvilket jeg ofte rådede ham til at gøre dog 
med behørig hensyn til det militære system, men han frygtede at blive isoleret, 
og han troede, at han ville blive boycottet og latterliggjort af ældre 
videnskabsmænd, hvis han gjorde det. Det var bedst at holde mund, mente 
han, indtil folk var rede til at høre, hvad han havde at sige. 

Dr. James E. McDonald er temaet i bogen »Firestorm«. Han var manden, som 
sprang ind på scenen på dette tidspunkt, krævede handling, gik ind i sagerne 
med stor energi og afslørede de falske forklaringer. Han var fysiker med 
speciale i atmosfærens fysik og ansat på University of Arizona og havde et flot 
ry som uafhængig tænker, ekspert i vejret og dets udvikling, og han havde 
med succes kæmpet imod militærets placering af missilbaser nær byer. Han 
var også en førsteklasses forsker og underviser. Hans historie, passionerede liv 
og hans kamp med de mere konservative dele af det videnskabelige samfund 
er aldrig før blevet beskrevet detaljeret, og hans engagement i ufo¬ 
problematikken skulle have været beskrevet for længe siden. 




Det kaster lys over nogle af de mest usmagelige aspekter af det videnskabelige 
liv, på et tidspunkt hvor den amerikanske befolkning begyndte at stille 


spørgsmål til det etiske i det, som mange akademikere stræbte efter. 


Som ung 

computerforske 
r ved 

Northwestern 
University og 
med en stor 
interesse i ufo¬ 
problematikken 
var jeg så 
privilegeret at 
kende begge 
mænd, og jeg 
forsøgte at 
mildne deres 
debat. 
Desværre stak 
deres konflikt 
meget dybere, 
og mine evner 
rakte ikke til at 
få dem til at 


Jacques Vallee deltog sammen med J. Allen Hynek i et møde 
med FN's generalsekretær Kurt Waldheim (ses på billedet 
for bordenden) i FN's hovedkvarter i New York den 14. juli 
1978. På dette møde var ufo-problematikken til debat på 
initiativ af Grenadas premierminister Sir Eric M. Gairy. Fra 
venstre ses den fhv. amerikanske astronaut Gordon Cooper, 
dr. Jacques Vallee, den franske forsker Claude Poher, dr. J. 
Allen Hynek og Sir Eric M. Gairy. 


indgå et forlig. 


Foto: United Nations/Saw Lwin 


Det gav mig en følelse af, at de gode muligheder var tabt på gulvet, og at det 
gik mod en pinefuld ende. Derfor er jeg taknemmelig for, at Ann Druffel - en 
dygtig og anerkendt forsker - har lavet en storslået rekonstruktion af Jim 
McDonalds verden, hans kampe med skeptikerne, hans store anstrengelser for 
at få dataene forelagt flyvevåbnet, NASA og hans selvtilfredse kolleger, og 
hans lejlighedsvise sammenstød med mere fanatiske, irrationelle troende. 
Druffel beskriver hans private kvaler, energi, hans heroiske forsøg på at få sat 
gang i sine ligemænd. Hun stiller skarpt på hans eventuelle fejltagelser. 

I en tid, hvor få modige sociologer er ved at blive interesseret i at 
dokumentere videnskabens menneskelige aspekter, dens stridspunker og 
konflikter, og de personlige motiver der formede dem, er Jim McDonalds 
tragiske liv en værdifuld kilde. Desuden er det også relevant for os i dag på 
alle måder. 

Omkring 30 år efter de hændelser, som denne bog omtaler så godt og levende, 
fandt sted, er videnskaben endnu en gang udfordret af det uidentificerede 
fænomens fortsatte tilstedeværelse på en himmel oversået med teknologi. 
Emnet er endnu mere pirrende end dengang, men videnskaben har desværre 
ikke skiftet holdning! Der er den samme skændige afvisning og nedladende 
attitude. Skeptikerne er ikke de eneste, man kan give skylden for den 
manglende forskning. Nogle af de mest glødende fortalere for ikke-jordiskes 
besøg har også travlt med at omskrive historien for at pleje egne interesser. 


Vilde rygter om fænomenets udvikling i de første år, myndighedernes 
beslutninger og videnskabens reaktioner skabes og sættes i omløb hver eneste 
dag. I al denne forvirring hæver Ann Druffels værk sig over støjen og minder 
læserne om den videnskabelige og politiske sammenhæng. Det tvinger os til at 
revurdere det meste af det, vi har erfaret de seneste to årtier. Det minder os 
om de muligheder, der er gået tabt. 

Undervurderede James McDonald ufo-fænomenets underfundighed og 
kompleksitet? Gjorde Allen Hynek det rigtige ved at advare ham mod, at hans 
ligefremme, energiske indfaldsvinkel ikke ville føre til noget konstruktivt? Ville 
en alliance mellem disse to mænd have givet - som jeg engang håbede - et 
spirende, enestående videnskabeligt gennembrud? Vi får aldrig et 
fyldestgørende svar på disse spørgsmål, men Ann Druffel, som tålmodigt har 
interviewet mange af vidnerne til dette drama, bringer os tæt på et svar ved i 
denne bog at levendegøre sagens hovedpersoner. Da jeg læste hendes bog, 
følte jeg, at jeg sad sammen med dem igen og lyttede til deres ophedede 
debat. 

Den lektie, som Jim McDonald lærte os, er meget vigtig og må ikke gå i 
glemmebogen: Videnskaben skabes af mysterier og udfordringer, som kræver 
mere end blot en god indsats. Forskning kræver en utrættelig indsats, 
retskaffenhed og fokusering. Nogle af udfordringerne ligger på vores 
fatteevnes yderste grænse. De trodser vores anstrengelser på at få dem puttet 
inden fortidens kendte, snævre rammer. 

Fra det øjeblik, hvor deres konfrontationer begyndte på Dearborn Observatory, 
havde Flynek og McDonald hver deres meget forskellige syn på, hvordan ufo¬ 
polemikken skulle gribes an, men de var dog enige om én ting: De delte den 
opfattelse, at videnskaben en dag ville få øjnene op, og hele dens struktur ville 
blive ændret radikalt, når den begyndte at forstå ufo-fænomenet og dets 
betydning. 

En anden af Ann Druffels opdagelser var en speciel kilde, som virkelig 
fascinerede mig: Hun fandt ud af, at Jim McDonald havde skrevet dagbog, eller 
helt præcist en slags arbejdsrapport i fire dele. I måneder, der blev til to år, 
afskrev hun omhyggeligt teksterne, redigerede dem og udvalgte de 
væsentligste afsnit for os. Som en kilde til information om et af vor tids største 
mysterier er det bemærkelsesværdigt. Det viser også, hvordan en stor 
videnskabsmand tackler et nyt problem. 

Jeg sammenlignede Jims notater med mine egne. Ann var så venlig at låne mig 
den kopierede tekst, som jeg sad og læste ved tastaturet til hendes Macintosh 
computer i hendes arbejdsværelse i Los Angeles. Jims beskrivelse af 
hændelser, som vi begge kendte til, passede ofte med mine, og vores indtryk 
af andre mennesker, der havde forbindelse til hændelserne, stemte også, selv 
de steder, hvor vi var uenige om, hvad der skulle gøres. Det var en god 
oplevelse at læse hans reaktioner på disse punkter med hans egne ord. 

James McDonalds dagbog gør det klart, at han løb ind i præcis den form for 
dogmatisk skepsis, som Allen Hynek havde advaret ham imod mange år 
tidligere. Det var måske det, der fik ham til at fortsætte sit korstog. Men hans 
tragiske død indeholder en advarsel: Forestillingen om en akademisk uskyld er 
ikke andet end en charmerende myte. Vi har at gøre med en videnskabelig 
institution, som er uvillig til at acceptere nye, forstyrrende fænomener, akkurat 
som kirken i middelalderen afviste at acceptere, at Jorden var rund og 
kredsede omkring Solen. De lærde gejstlige ville ikke engang se gennem en 
kikkert. Nutidens akademikere opfører sig ikke meget bedre. 



De afviste at undersøge de ufo-sager, som McDonald havde udvalgt, akkurat 
som de afviste Hyneks bøn om at lade ham offentliggøre de bedste data i 
deres officielle tidsskrifter. 

En verden, hvor folk som Allen Hynek bliver ignoreret, en verden, hvor en 
person af James McDonalds kaliber får lov til at dø i ensomhed og misforstået, 
er en verden der skriger på drastiske reformer i de intellektuelle institutioner. 
Problemet stikker meget dybere end blot at vide, om der findes uidentificerede 
flyvende objekter eller ej, og hvor de stammer fra. Hvad der står på spil her, 
er vores egen sjæl og den usikre fremtid for den menneskelige intelligens. 
Kilde: 

Forordet til »Firestorm« 

/ -for & kmh 


Kampen for ufologien 

Af Kim Møller Hansen 

Druffel må have arbejdet i mange år på denne bog. Hun har gennemgået 
McDonalds personlige arkiver, hans notater, hel- og halvfærdige manuskripter, 
interviewet familiemedlemmer, gamle kolleger, venner og fjender. Hun giver et 
portræt af en meget produktiv, næsten manisk, videnskabsmand, der fra at 
efterforske lokale ufo-observationer i Arizona endte med at undersøge alle 
større sager verden over. 

Fra midten af 1960'erne 
brugte McDonald al sin fritid 
på at efterforske ufo¬ 
hændelser. I årene 1958- 
1966 var han tæt knyttet til 
ufo-organisationen NICAP 
(National Investigations 
Committee On Aerial 
Phenomena). Samarbejdet 
foregik først i stilhed, men i 
1966 trådte McDonald 
offentligt frem og blev den 
person, som medierne 
verden over ville tale med 
om ufo-forskning. 

NICAP blev stiftet i 1956, James E. McDonald (th.) sammen med John 
og da major Donald E. Pearse på radiostationen 2GB i Sydney den 26. 

Keyhoe i 1957 blev NICAP'si uni 1967 - 

energiske og karismatiske leder, voksede organisationen eksplosivt - ikke 
mindst da antallet af observationer steg markant i USA i 1964-66. På sit 
højeste havde NICAP 15.000 medlemmer og talte adskillige videnskabsfolk og 
højtstående officerer blandt sine medlemmer og i ledelsen. NICAP led en stille 
død i 1970-71. Medlemstallet svigtede, og interessen dalede, da Condon 
Kommissionen i 1969 konkluderede, at det ikke var værd at bruge tid på ufo¬ 
fænomenet. 






James E. McDonald forsøgte i alle disse år at få kolleger til at interessere sig 
for fænomenet og undersøge det videnskabeligt, men forgæves. Ann Druffel 
beskriver levende sejre og nederlag i detaljer - dog uden at miste overblikket. 
Man mærker, at hun selv var aktiv i ufo-arbejdet sammen med McDonald, og 
at hun opfatter hans bidrag til ufologien som langt større end J. Allen Hyneks. 
Project Blue Book var en narresut, der skulle holde offentligheden hen med 
tågesnak og dårlige bortforklaringer - hvilket McDonald påviste gang på gang. 
Blue Book var lige fra oprettelsen lavt prioriteret i flyvevåbnet, og 
efterforskninge 
n blev derefter. 

Druffel har ikke 
megen sympati 
for Hynek, der 
fremstilles som 
en mand, der 
over for 

McDonald 
indrømmede, at 
rapporterne 
blev elendigt 

efterforsket, og 
at 

forklaringerne 
var tilfældige 
og 

utilstrækkelige. 

En mand, der 

var bange for at miste sit bijob som astronomisk konsulent for Blue Book. 
James E. McDonald var til gengæld - ifølge Ann Druffel - ikke bange for at tage 
chancer ved som respekteret videnskabsmand at stå frem og sige, at ufoerne 
fortjener et videnskabeligt studium. 

McDonalds energi, frygtløshed, engagement og depressive perioder blev måske 
også hans død. Han arbejdede dag og nat både som forsker og med ufo-sager. 
I marts 1971 meddelte hans kone, Betsy, at hun ønskede skilsmisse. Det førte 
til, at McDonald den 9. april 1971 skød sig i hovedet. Selvmordet mislykkedes, 
men gjorde McDonald næsten blind. Efter en længere sygeperiode genoptog 
han sit videnskabelige arbejde og sin hobby - og arbejdede videre med den 
ufo-bog, han havde planlagt gennem længere tid, men som aldrig blev skrevet. 



Fra venstre mod højre: Dr. Thornton Page, dr. David L. 
Morgan, John G. Fuller, Richard Hoagland og dr. James E. 
McDonald. Fotograferet den 26. januar 1968. 




Den 13. juni 1971 blev McDonalds lig fundet 
under en bro uden for hjembyen. I tiden efter 
dødsfaldet var der i ufo-kredse mange rygter, 
om hvordan og hvorfor McDonald døde. Var 
han til besvær for nogen? Havde han opdaget 
noget afgørende nyt om ufoer og 
myndighedernes rolle, som krævede hans 
død? Osv. 

Druffel er dog ikke i tvivl: McDonald døde for 
egen hånd med en revolver indkøbt kort 
forinden. Årsagen var en depression udløst af 
problemerne i privatlivet og den 
latterliggørelse, som politikere og fjender i 
videnskabelige kredse havde udsat ham for 
offentligt pga. hans ufo-interesse. 

Ann Druffels »Firestorm« er ikke blot en 
biografi over en usædvanlig videnskabsmand, 
men også et glimrende signalement af en 
spændende periode i ufologiens historie med 
afsløringer af de intriger, manipulationer og 
politikker, som mødte McDonald og ligesindede. 

Druffels adgang til og brug af førstehåndskilder, bogens noter, 
kildehenvisninger og omfattende indeks gør »Firestorm« til en uundværlig bog. 
Bogens sidste 68 sider gengiver bilag (breve, rapporter, avisudklip o.lign.), 
som Druffel refererer til bogen igennem. Bilagene kan også ses på 

hjemmesidenwww.5thworld.com. 

Ann Druffel: Firestorm - Dr. James E. McDonald's Fight For UFO Science 
Wild Flower Press 2003 
609 sider, ill. 

Bogen Firestorm koster kr. 389,00 kr. og kan bestilles i SUFOI Butikken 
under »Bøger på engelsk«. 

Dr Jacques Valiée 


Ann Druffel 


40 nye rapporter om 
sammensværgelser 

Står Disney bag massemord på lemminger? Blev Tordenskjold henrettet? 

Er ex-præsident Clinton morder? Hvad er smølfernes hemmelighed? 
Ny bog om konspirationsteoriernes farverige univers. 

Hvem vidste, at John Wayne og Joseph Stalin var dødsfjender, og at den 
sovjetiske diktator ved flere lejligheder forsøgte at ombringe Hollywoods 
westernhelt? Eller at den græske skibsreder Onassis var en skruppelløs 
superskurk, der i årtier udskiftede den frie verdens ledere, som det passede 
ham? Eller at Monica Lewinsky-affæren hjalp Bill Clinton med at aflede 
justitsministeriets efterforskning af, om han stod bag mordet på Hillary 
Clintons elsker Vince Foster. 

40 nye rapporter om sammensværgelser. 



Næste nummer af 
UFO-Nyt 

Udkommer medio februar 2005. 

Læs 2. del om de flyvende trekanter og nyt om Mexico-filmen af de 11 ufoer. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 


